recursal/SuperWikiNEXT-32B huggingface dataset:
**சாய்ராங்** *(Sairang)* என்பது இந்தியாவின் மிசோரம் மாநிலத்தின் அய்சால் மாவட்டத்திலுள்ள ஒரு  கணக்கெடுப்பில் உள்ள ஊராகும்.

புவியியல் அமைப்பு
-----------------

23.8°வடக்கு மற்றும் 92.67°கிழக்கு  என்ற அடையாள ஆள்கூறுகளில் சாய்ராங் நகரம் பரவியுள்ளது. மேலும் கடல் மட்டத்தில் இருந்து சராசரியாக 210 மீட்டர்கள் உயரத்தில் இந்நகரம் உள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  சாய்ராங் நகரின் மொத்த மக்கள் தொகை 5,036 ஆகும். இம்மக்கள் தொகையில் 56% பேர் ஆண்கள் மற்றும் 44% பேர் பெண்கள் ஆவர். சாய்ராங் நகரின் கல்வியறிவு சதவீதம் 82% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 85% எண்னிக்கையும் பெண்கள் 77% எண்ணிக்கையிலும் காணப்பட்டனர். மக்கள் தொகையில் 15% பேர் ஆறு வயதிற்கு உட்பட்டவர்களாக இருந்தனர்.

தொடருந்துப் போக்குவரத்து
------------------------

மிசோரம் மாநிலத்தின் ஒரு முக்கியமான தொடருந்து முனையமாகத் திகழும் பைராபி நகரம் இந்நகருக்கு அருகாமையில் உள்ளது. பைராபி நகரம் அகன்ற வழிப்பாதை போக்குவரத்துடன் இணைக்கப்பட்டுள்ள ஒரு நகரமாகும். பைராபியில் இருந்து சாய்ராங் வரையிலான இருப்புப் பாதை திட்டம் தற்பொழுது அமைக்கப்பட்டு வருகிறது. 2019 ஆம் ஆண்டில் இத்திட்டம் நிறைவடையும் என எதிர்பார்க்கப்படுகிறது.  அசாம் மாநிலத்தில் இருந்து வரும் தேசிய நெடுஞ்சாலை 54 சாய்ராங் நகரை பல முக்கிய நகரங்களுடன் இணைக்கிறது.

மேற்கோள்கள்
-----------

1. ↑  Falling Rain Genomics, Inc - Sairang
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
3. ↑  Sanctioned in 2000, broad-gauge train reaches Mizoram after 16 years Indian Express, Retrieved 21 March, 2016.
**இசுப்புட்னிக் 2** புவிச் சுற்றுப்பாதைக்கு ஏவப்பட்ட இரண்டாவது விண்கலம் ஆகும். 1957 ஆம் ஆண்டு நவம்பர் மாதம் 3 ஆம் நாள் சோவியத் ஒன்றியத்தினால் ஏவப்பட்ட இவ் விண்கலத்தில் லைக்கா என்னும் பெயருடைய நாய் ஒன்று ஏற்றிச்செல்லப்பட்டது. ஒரு விண்கலத்தில் ஏற்றிச் செல்லப்பட்ட முதல் உயிருள்ள விலங்கு இதுவாகும். இக் கலம் 4 மீட்டர் (13 அடி) உயரமும், 2 மீட்டர் (6.5 அடி) அடி விட்டமும் கொண்ட ஒரு கூம்பு வடிவம் கொண்டது. இது பல ஒலிபரப்பி, தொலைஅளவைத் தொகுதி, கட்டுப்பாட்டு மையம், வெப்பநிலைக் கட்டுப்பாட்டுத் தொகுதி, பல அறிவியற் கருவிகள் ஆகியவற்றைக் கொண்ட பல பகுதிகளாகப் பிரிக்கப்பட்டிருந்தது. இன்னொரு மூடப்பட அறையில் *லைக்கா* வைக்கப்பட்டது.

பொறியியல், உயிரியல் ஆகியன தொடர்பான தரவுகள் டிரால் டி என்னும் தொலையளவுத் தொகுதியால், ஒவ்வொரு சுற்றுக்கும் 15 நிமிட காலம் தரவுகள் புவிக்கு அனுப்பிவைக்கப்பட்டன. சூரியக் கதிர்வீச்சையும், அண்டக் கதிர்வீச்சையும் அளப்பதற்காக இரண்டு ஒளிமானிகள் கலத்தில் இருந்தன. 

| * பா
* உ
* தொ
இசுப்புட்னிக் திட்டம் |
| --- |
|  இசுப்புட்னிக் 1  **·**  இசுப்புட்னிக் 2  **·**  இசுப்புட்னிக் 3  **·**  இசுப்புட்னிக் 4  **·**  இசுப்புட்னிக் 5  **·**  இசுப்புட்னிக் 6  **·**  இசுப்புட்னிக் 7  **·**  இசுப்புட்னிக் 8  **·**  இசுப்புட்னிக் 9  **·**  இசிப்புட்னிக் 10
 |
|  |
| --- |
| 
 |
| 

| கருவிகள் |
| --- |
|  **மேல் வளிமண்டலம் :** | மேல் வளிமண்டலத்தின் அமைப்பு |
|  **கீகர் எண்ணிகள் :** | மின்னேறிய துகள்கள் |
|  **நுண்விண்கல் உணர்கருவிகள் :** | நுண்விண்கற்கள் |
|

 |

  

**சுபுட்னிக் 3** என்பது ஒரு சோவியத் செய்மதி ஆகும். இது 1958 ஆம் ஆண்டு மே மாதம் 15 ஆம் நாள் பைக்கோனர் (Baikonur) ஏவுதளத்தில் இருந்து ஏவப்பட்டது. இது வளிமண்டலத்தின் மேற்பகுதியை ஆய்வு செய்வதற்காக அனுப்பப்பட்ட ஒரு ஆய்வுச் செய்மதி ஆகும். ஒலிப்பதிவுக் கருவியில் பழுது ஏற்பட்டதால், வான் அலென் கதிர்வீச்சுப் பட்டையை (Van Allen radiation belt) இது உணரத் தவறிவிட்டது. 

  

1956 ஜூலை மாதத்தில் புவியைச் சுற்றி ஒரு செயற்கை மதி ஒன்றை வலம்வரச் செய்யும் திட்டம் சோவியத் ஒன்றியத்தால் உருவாக்கப்பட்ட போது, இந்த ஸ்புட்னிக் 3 என்று பின்னர் பெயரிடப்பட்ட செய்மதியே முதலாவதாக ஏவப்படுவதாக இருந்தது. ஸ்புட்னிக் 3 தயாராகும் முன்பே அதனை ஏவுவதற்கான கண்டம் விட்டுக் கண்டம் பாயும் ஏவுகணையான ஆர்-7 தயார் நிலையில் இருந்தது. ஆனால் செய்மதி வேலை நிறைவு பெறாமல் காலம் தாழ்ந்து வந்தது. இதனால் சேர்கே கொரோலேவ் (Sergei Korolev) ஒப்பீட்டளவில் எளிமையான ஸ்புட்னிக் 1 ஐ முதல் செய்மதியாகச் செலுத்த முடிவு செய்தார். சுபுட்னிக் 2 உம் முன்னரே செய்து முடிக்கப்பட்டதால் அது இரண்டாவதாகச் செலுத்தப்பட்டது. சுபுட்னிக் 3 முடியும் வரை காத்திருந்தால், முதல் செய்மதியை ஏவிய நாடு என்ற பெயரை அமெரிக்கா தட்டிக்கொண்டு போய்விடும் என்று கோரோலேவ் பயந்தார். 

  

சுபுட்னிக் ஒரு தானியங்கி அறிவியல் சோதனைக் கூட விண்வெளியோடம் ஆகும். கூம்பு வடிவில் அமைக்கப்பட்ட இதன் உயரம் 3.57 மீட்டரும், அடி விட்டம் 1.73 மீட்டரும் ஆகும். இது 1,327 கிகி நிறை உடையதாக இருந்தது. இதில் பொருத்தப்பட்டிருந்த கருவிகள், வளிமண்டலத்தின் மேற்புறம் பற்றிய பல தகவல்களை அனுப்பின. மேல் வளிமண்டலத்தின் அமுக்கம் மற்றும் அதன் அமைப்பு, மின்னேற்றம் கொண்ட துகள்களின் செறிவு, அண்டக் கதிர்களில் உள்ள பார அணுக்கருக்கள், காந்த மற்றும் மின்நிலையியல் புலங்கள், விண்கல் துகள்கள் என்பன குறித்த தகவல்கள் இவற்றுள் அடங்கும். புவியின் வெளிக் கதிர்வீச்சுப் பட்டைகள் இப் பறப்பின்போது உணரப்பட்டன. இவ் விண்வெளியோடம் 1960 ஏப்ரல் 6 ஆம் திகதிவரை சுற்றுப்பாதையில் இருந்தது. 

| * பா
* உ
* தொ
இசுப்புட்னிக் திட்டம் |
| --- |
|  இசுப்புட்னிக் 1  **·**  இசுப்புட்னிக் 2  **·**  இசுப்புட்னிக் 3  **·**  இசுப்புட்னிக் 4  **·**  இசுப்புட்னிக் 5  **·**  இசுப்புட்னிக் 6  **·**  இசுப்புட்னிக் 7  **·**  இசுப்புட்னிக் 8  **·**  இசுப்புட்னிக் 9  **·**  இசிப்புட்னிக் 10
 |
**மகாராசகடை** (Maharajakadai) என்பது இந்தியா, தமிழ்நாட்டின், கிருட்டிணகிரி மாவட்டத்தில் உள்ள ஒரு ஊர் ஆகும். இந்த ஊர், கிருட்டிணகிரியிலிருந்து குப்பம் (ஆந்திரா) செல்லும் சாலையில் உள்ளது. இது நாரலப்பள்ளி ஊராட்சிக்கு உட்பட்டது. இந்த ஊருக்கு அருகே அங்கணா மாலை உள்ளது. இந்த மலையில் உள்ள கோட்டைக்காகவும் பெருங்கற்கால சின்னங்களுக்காவும் குறிப்பிடப்படுகிறது.

பெயர் வரலாறு
------------

பருகூருக்கு அடுத்த காரகுப்பம் பகுதியில் விஜயநகரப் பேரரசின் ஹரிஹரர் காலத்திய கல்வெட்டு கிடைத்துள்ளது. அந்தக் கல்வெட்டில் *அங்கண நாட்டுப் பால சமுத்திரத்தைச் சேர்ந்த மதுகன் என்ற அதிகாரி குறிப்பிடபட்டுள்ளார்* இதில் குறிப்பிடப்பட்டுள்ள *அங்கண நாடு* பிற்காலத்தில் மகராஜாகடை மற்றும் அதை ஒட்டிய பகுதிகளை குறிப்பிடுவதாக இருந்துள்ளது.

அமைவிடம்
--------

இந்த ஊரானது மாவட்ட தலைநகரான கிருஷ்ணகிரியிலிருந்து 2 கிலோமீட்டர் தொலைவிலும், மாநிலத் தலைநகரான சென்னையிலிருந்து 268 கிலோமீட்டர் தொலைவிலும் உள்ளது.

  

மகாராஜகடை கிராமத்தில் உள்ள வழிபாட்டு தலங்கள்
1. .முனீஸ்வரர் ஆலயம்
2. .பேட்ராயசுவாமி கோவில்
3. .விநாயகர் கோவில்
4. .இராமர் கோவில்
5.. ஸ்ரீ சேஷாசல ஈஷ்வரர் கோவில்
6.. பஜனை கோவில்
7.. பசவண்ண கோவில்
8.. சாமுண்டிஸ்வரி கோவில்
9.. அங்காளம்மன் கோவில்
10.. முத்துராயன் கோவில்
11.. மாரியம்மண் கோவில்கள்
12.. முருகர் கோவில்
13.. பெருமாள் கோவில்
14.. பள்ளிவாசல்

ஊரில் வசிக்கும் சமூகத்தினர்
1.. அகமுடிய முதலியார்
2.. பிரமணர்கள்
3.. குரும்பர்கள்
4.. நாயக்கர்கள்
5.. குயவர்கள்
6.. மீனவர்கள்
7.. நாட்டார்கள்
8.. வன்னியர்கள்
9.. ஆச்சாரிகள்
10.. பிள்ளைமார்கள்
11.. ஆதிதிராவிடர்கள்
12.. வண்ணார்கள்
13.. நாவிதர்
14.. பழங்குடினர்கள்
15.. முஸ்ஸிம்கள்

இதையும் காண்க
-------------

* மகாராசகடை குகை எழுத்துக்கள்
* மகாராசகடை பாறை ஓவியங்கள்
* அங்கணா மாலை

மேற்கோள்கள்
-----------

1. ↑   *முனைவர் கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 120.
2. ↑  "Maharaja Kadai Village". *www.onefivenine.com*. 2021-12-26 அன்று பார்க்கப்பட்டது.
மறைமுதுவர் கிரீல்திருத்தந்தை பிரான்சிசு2009இல் மறைமுதுவர் கிரீல் (இடது); 2015இல் திருத்தந்தை பிரான்சிசு (வலது)
**திருத்தந்தை பிரான்சிசு உடன் மறைமுதுவர் கிரீலின் கூட்டறிக்கை** (*Joint Declaration of Pope Francis and Patriarch Kirill*) பெப்ரவரி 2016இல் கத்தோலிக்க திருச்சபையின் தலைவர் திருத்தந்தை பிரான்சிசும் உருசிய மரபுவழித் திருச்சபையின் தலைவர் மறைமுதுவர் கிரீலும் மேற்கொண்ட வரலாற்றுச் சிறப்புமிக்க முதல் சந்திப்பை அடுத்து வெளியிடப்பட்டது. 1054ஆம் ஆண்டு பெரும் சமயப் பிளவால் பிரிபட்ட கத்தோலிக்க, மரபுவழித் திருச்சபைகளிடையே மீண்டும் உறவை நிலைநாட்டிட பல்லாண்டுகளாக எடுக்கப்பட்டு வந்த தொடர் முயற்சிகளின் இடுகுறியான நிகழ்வாக இந்த இரு திருச்சபைகளின் தலைவர்களும் முதல் முறையான சந்திப்பு நடந்துள்ளது.

இந்தச் சந்திப்பும் 30-புள்ளி கூட்டறிக்கையும் உலகெங்கும் ஊடகங்களில், குறிப்பாக உருசியாவில், வெளிவந்துள்ளன; இரு தலைவர்களும் மத்திய கிழக்கிலும் அப்பகுதி போர்களிலும் கிறித்தவர்கள் துன்புறுத்தப்படுவதை குறிப்பிட்டுள்ளனர். மேலும் இக்கூட்டறிக்கையில் இருத் திருச்சபைகளுக்குமிடையே கிறித்தவ ஒற்றுமை மீட்கப்படும் என்ற அவர்களது நம்பிக்கை முன்மொழியப்பட்டுள்ளது. தவிரவும் இறைமறுப்பு, சமய சார்பின்மை, நுகர்வியம், புலம் பெயர்ந்தோரும் ஏதிலிகளும், குடும்பத்தின் முக்கியத்துவம், திருமணத்தின் சிறப்பு, கருக்கலைப்பு, வதையா இறப்பு குறித்த கவலைகளையும் பதிந்துள்ளது.

மேற்சான்றுகள்
-------------

1. ↑  "Unity call as Pope Francis holds historic talks with Russian Orthodox Patriarch". *BBC*. 2016-02-13. Archived from the original on 2016-02-12. .
2. ↑  Pope Francis; Patriarch Kirill (2016-02-12). Havana, Cuba இல் எழுதப்பட்டது. "Joint Declaration of Pope Francis and Patriarch Kirill of Moscow and All Russia". *vatican.va*. Vatican City. 2016-02-15 அன்று மூலம் பரணிடப்பட்டது. 2016-02-15 அன்று பார்க்கப்பட்டது.
**தாரை வானூர்திப் பின்தங்கல்**  (*Jet lag*), மருத்துவத்தில் **ஒத்தியங்காக் கேடு** (*desynchronosis*) எனப்படுவது, தாரை வானூர்தியில் கிழக்கு மேற்காகவோ மேற்கு கிழக்காகவோ குறைந்த காலவெளியில் வெகுதொலைவு பயணிப்பதால் உடலின் நாளிடை இசைவில் உண்டாகும் மாற்றங்களால் ஏற்படும் உடலியங்கியல் கோளாறாகும். இது நாளிடை இசைவு தூக்கக் கோளாறுகளில் ஒன்றாக வகைப்படுத்தப்படுகிறது.

தாரை வானூர்திப் பின்தங்கல் நோய்குறிகள் புதிய நேர வலயத்திற்கு முழுமையாக மாறும்வரை பல நாட்களுக்குத் தொடரலாம். மருத்துவ அறிவுரைகளின்படி இதனிலிருந்து விடுபட ஒருவர் கடக்கும் ஒவ்வொரு நேர வலயத்திற்கும் ஒருநாள் எடுக்கலாம். முகனையாக வானூர்தி ஓட்டுனர்கள், வானூர்தி சேவைப்பணியாளர்கள், அடிக்கடி பயணிப்போருக்கு இந்த நோய்க்கூட்டறிகுறி ஏற்படுகிறது. இதனால் ஏற்படும் ஓட்டுனர் களைப்பைக் கருத்தில் கொண்டு வான்வழிச்சேவை நிறுவனங்கள் அவர்களுக்கு பணி வழங்குதில் கட்டுப்பாடுகளைக் கொண்டுள்ளன.

தாரை வானூர்திகள் வந்தபின்னரே இதன் மூலகாரணமான வெகுதொலைவு பயணங்களும் விரைவான பயணங்களும் ஏற்பட்டதால் இந்தக் கூட்டறிகுறி பொதுவாக **தாரைவானூர்தி பினதங்கல்** என அழைக்கப்படலாயிற்று. முந்தைய சுற்றியக்கி வானூர்திகள் மெதுவாக இருந்தமையாலும் வெகுதொலைவிற்கு செல்லும் திறன் இல்லாதிருந்ததாலும் அக்காலத்தில் இந்த நோய்க்கூட்டறிகுறிகள் அறியப்படாதிருந்தன. அதனிலும் பண்டைக் காலங்களில் கப்பல்களில் பயணங்கள் மாதக்கணக்கில் இருந்தமையால் உடலின் நாளிடை இசைவும் பயணத்துடன் இணைந்து மாறியது.

அறிகுறிகள்
----------

தாரை வானூர்திப் பின்தங்கலின் அறிகுறிகள் பல்வேறாக உள்ளன. இது எவ்வளவு நேர வலய மாற்றம் நிகழ்ந்துள்ளது, நாளின் நேரம் என்பவற்றையும் தனிநபர் இயல்புகளைப் பொறுத்தும் மாறுபடும். அவற்றில் சில பின்வருமாறு:

* தலைவலி
* களைப்பு, ஒழுங்கற்ற உறக்க நேரங்கள், தூக்கமின்மை
* இடம்,பொருள்,நபர் குறித்தக் குழப்பம், தலை சுற்றல் மற்றும் எரிந்து விழுதல்
* மிதமான மனச்சோர்வு
* மலச்சிக்கல் அல்லது வயிற்றுப்போக்கு

மேற்கோள்களும் குறிப்புக்களும்
-----------------------------

1. ↑  Cunha, John P.; Stöppler, Melissa Conrad. *Jet Lag*. .

வெளி இணைப்புகள்
---------------

* British Airways Jet Lag calculator
**தாரை உந்துகை** (Jet Propulsion) என்பது, செல்லும் திசைக்கு எதிர்த்திசையில் பாய்மத் தாரையை (எ-கா: காற்று, நீர்) பீய்ச்சியடிப்பதன் மூலம் நகர்ச்சி (அ) இயக்கத்தை ஏற்படுத்துவதாகும். உந்த அழிவின்மை விதியின்படி நகரும் பொருளானது தாரையின் எதிர்த்திசையில் உந்தப்படுகிறது.

பல விலங்குகள் பரிணாம வளர்ச்சி மூலம் இயற்கையான தாரை உந்துகைத் திறனைப் பெற்றுள்ளன. செயற்கையாக இச்செயல் தாரை எந்திரத்தில் கோரணி செய்யப்பட்டுள்ளது.

இயற்பியல்
---------

ரேய்னால்ட்ஸ் எண் அதிகமாக இருக்கும்போது, தாரை உந்துகை மிகச் சிறப்பாக செயல்படுகிறது; அதாவது, உந்தப்படும் பொருள் மிகப் பெரிதாகவும் அப்பொருள் செல்லும் ஊடகத்தின் பிசுக்குமை குறைவாகவும் இருக்கவேண்டும்.

தாரை உந்துகையை பயன்படுத்தும் உயிரினங்களில் துடிப்பு முறைமையில் தாரை உந்துகை சிறப்பாகப் பயன்படுத்தப்படுகிறது; தொடர்ச்சியாகப் பயன்படுத்தப்படுவதில்லை. (குறைந்தபட்சம், ரேய்னால்ட்ஸ் எண் 6-ஐ விட அதிகமாக இருக்கையில்).

தாரைப் பொறி
-----------

தாரை எந்திரம் (*Jet Engine*) எனப்படுவது, **நியூட்டனின் இயக்க விதிகளின்** அடிப்படையில் செயல்படும் *தாரை உந்துகை*யின்படி வேகமாக வெளியேறும் தாரையால் உந்துவிசையை ஏற்படுத்தும் *விளைவு எந்திரம்* ஆகும். தாரை எந்திரங்கள் பல வகைகளில் உள்ளன. அவற்றுள் சில: சுழல் தாரை, சுழல் விசிறி, ஏவூர்தி. பொதுவாக இவை உள் எரி பொறிகள் ஆகும். ஆயினும், எரியா-வகை தாரை எந்திரங்களும் உள்ளன.

குறிப்புதவிகள்
--------------

1. ↑  Encyclopædia Britannica. "Encyclopædia Britannica: Internal Combustion Engine". Britannica.com. 2010-03-26 அன்று பார்க்கப்பட்டது.
**பருத்தித்துறை பெரிய பிள்ளையார் கோவில்** அல்லது **பருத்தித்துறை கொட்டடி சித்தி விநாயகர் கோவில்** என்பது இலங்கை யாழ்ப்பாண மாவட்டத்தில், பருத்தித்துறை நகரில் அமைந்துள்ள ஒரு பிள்ளையார் கோயிலாகும். பெரிய வீதிகளைக் கொண்டமைந்தமையால் "பெரிய பிள்ளையார் கோவில்" எனவும் இக்கோயில் அழைக்கப்பட்டது.

வரலாறு
------

இது 350 வருடம் பழமை வாய்ந்த கோவிலாகும். ஒல்லாந்தர் ஆட்சிக் காலத்திற்கு முன்பே இக்கோயில் இருந்ததாகவும், கோயில் வளாகத்தில் ஒரு சிறிய கேணி இருந்ததாகவும் கூறப்படுகிறது. பருத்தித்துறை துறைமுகத்திற்கு அருகில் அமைந்த காரணத்தால் பருத்தித்துறை துறைமுகம் செல்பவர்கள் இந்தக் கோவில் கேணியில் குளித்து, வழிபட்டு தமது பயணத்தைத் தொடரந்ததாக வரலாறு கூறுகின்றது. 

ஒல்லாந்தர் காலத்தில் ஏனைய கோயில்கள் அழிக்கப்பட்டது போன்றே இக்கோயிலும் அழிக்கப்பட்டது. அக்காலப் பகுதியில் தமிழ்நாட்டிற்கும் ஈழத்திற்கும் இடையில் நேரடி வணிகத் தொடர்புகள் இருந்தன. பருத்தித்துறை ஊடாகவே உணவுப் பொருட்கள் இந்தியாவுக்கு எடுத்துச் செல்லப்பட்டன. அதேநேரம் இந்தியாவில் ஆந்திரப் பிரதேசத்திலுள்ள விசாகப்பட்டினம், தமிழ்நாட்டிலுள்ள சென்னை, தூத்துக்குடி போன்ற துறைமுகங்களில் இருந்து சொரி நெல் பருத்தித்துறைக்கு இறக்குமதி செய்யப்பட்டது. அந்த சொரி நெல் பொதி ஒன்றில் மறைத்து விநாயகர் சிலை ஒன்று கொண்டு வரப்பட்டது. அந்த விநாயகர் சிலையை இந்தியாவுக்கு ஏற்றுமதி செய்யும் பனங்கட்டிக் கொட்டில் ஒன்றினுள் வைத்து பக்தர்கள் வணங்கி வந்தனர். அதனால் "கொட்டடிப் பிள்ளையார்" எனும் சிறப்புப் பெயர் வழங்கப்பட்டது. பக்தர்கள் மறைவாக இந்த கோவில் சார்பாக விக்கிரகம் ஒன்றை வைத்து வழிபட்டுள்ளனர். மீளவும் ஆலய கொடிக்கம்பம் 1870இலும் பின்னர் 1925இல் இராஜகோபுரமும் கட்டி முடிக்கப்பட்டது. இத்தகவல்களை 1925ம் ஆண்டு இந்து வாலிபர் சங்க சிறப்பு மலர் தருகிறது.

அண்மையத் தகவல்கள்
-----------------

தமிழீழ விடுதலைப் புலிகளின் கட்டுப்பாட்டில் இப்பிரதேசம் இருந்த வேளையில் இக்கோயிலுக்கு பக்தர்கள் செல்வதில் எந்த சிக்கலும் இருக்கவில்லை. ஆனால் 1996இல் தமிழீழ விடுதலைப் புலிகளிடம் இருந்து யாழ் குடாநாட்டை இலங்கை இராணுவம் மீளவும் கைப்பற்றிய பொழுது இந்தக் கோவில் இருந்த பகுதி உட்பட உயர்பாதுகாப்பு வலயமாக்கப்பட்ட பின்னர் மக்கள் பாவனைக்கு அனுமதிக்கப்படவில்லை. 2009இல் ஈழப்போர் ஓய்ந்த பின்னர் மெல்ல மெல்லமாகச் சுருக்கப்பட்ட உயர் பாதுகாப்பு வலயங்களின் காரணமாக, மீண்டும் இந்தக் கோவில் இருக்கும் பிரதேசம் பொதுமக்களின் பாவனைக்காக திறந்துவிடப்பட்டுள்ளது. இலங்கையின் உள்நாட்டு யுத்தம் காரணமாக சோபையிழந்து 14 ஆண்டுகள் செயல்பாடு இழந்து இருந்தது. இந்நிலையில் பருத்தித்துறை இந்து வாலிபர் சங்கம் இந்தக் கோவிலை சிரமதானப் பணிமூலம் சுத்தப்படுத்தி மீளவும் திருவிழா நடத்த வழி ஏற்படுத்தினர். 2011ம் ஆண்டு மீள கோவில் திருவிழா செவ்வனே நடத்தப்பட்டது.

உசாத்துணை
---------

1. ↑
2. ↑  பருத்தித்துறை சித்தி விநாயகர்.
[*தொடர்பிழந்த இணைப்பு*]

வெளியிணைப்பு
------------

* பருத்தித்துறை சித்தி விநாயகர் கோயில்
[*தொடர்பிழந்த இணைப்பு*]
**பருத்தித்துறை பிரதேச செயலாளர் பிரிவு** அல்லது **வடமராட்சி வடக்கு பிரதேச செயலாளர் பிரிவு** (*Vadamaradchi North Divisional Secretariat*) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வடமராட்சிப் பிரிவில் அமைந்துள்ளது. இப் பிரிவு துணை நிர்வாக அலகுகளாக 35 கிராம அலுவலர் பிரிவுகளைக் கொண்டுள்ளது. துன்னாலை, தும்பளை, புலோலி, மந்திகை, பருத்தித்துறை, அல்வாய், பொலிகண்டி, வல்வெட்டித்துறை, கெருடாவில், தொண்டைமானாறு, வியாபாரிமூலை, கற்கோவளம், வல்லிபுரம் ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இந்தியப் பெருங்கடல் இதன் வடக்கு, கிழக்கு ஆகிய எல்லைகளில் உள்ளது. மேற்கில் தொண்டைமானாறு நீரேரியும், தெற்கில் கரவெட்டி, மருதங்கேணி ஆகிய பிரதேச செயலாளர் பிரிவுகளும் உள்ளன. இதன் நிர்வாகத் தலைமையகம் பருத்தித்துறை நகரில் அமைந்துள்ளது.

இதன் பரப்பளவு 29 சதுர கிலோமீட்டர் ஆகும்.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

| * பா
* உ
* தொ
யாழ்ப்பாண மாவட்டப் பிரதேச செயலாளர் பிரிவுகள் |
| --- |
| 
* நெடுந்தீவு
* ஊர்காவற்றுறை
* வேலணை
* யாழ்ப்பாணம்
* காரைநகர்
* நல்லூர்
* தென்மராட்சி
* வடமராட்சி கிழக்கு
* வடமராட்சி வடக்கு
* வடமராட்சி தெற்கு-மேற்கு
* கோப்பாய்
* தெல்லிப்பழை
* வலிகாமம் தெற்கு
* வலிகாமம் தென்மேற்கு
* சங்கானை

 |
**கிரம்பி** அல்லது **பருந்துப் பாறை** (*Parunthumpara*) என்பது இந்திய மாநிலமான கேரளத்தின், இடுக்கி மாவட்டத்தில் உள்ள ஒரு சிற்றூர் ஆகும்.  இது பீர்மேடு செல்லும் வழியில் வாகமண் அருகில் உள்ள ஒரு கண்ணுக்கினிய இடம் ஆகும். பருந்துப் பாறை பருந்தின் பாற என்றும் அழைக்கப்படுகிறது. இங்கிருந்து, சபரிமலை *மகரஜோதி* தெரியும். பருந்துப்பாறையில் உள்ள முக்கிய இடங்கள் தற்கொலை முனை மற்றும் தாகூர் தலை (கவிஞர் தாகூரின் வடிவத்தைக் கொண்ட ஒரு பாறை). அருகிலுள்ள சுற்றுலா தலம் தேக்கடி. 

பருந்துப்பாறை பீர்மேடு மற்றும் தேக்கடி ஆகியவற்றுக்கிடையே அமைந்துள்ள ஒரு சிறிய கிராமமாகும். இது பருந்து மற்றும் பாறை என்னும் இரு சொற்களின் சேர்கையாகும். பருந்து போன்ற ஒரு பெரிய பகுதி இங்கு இருப்பதால் இது பருந்தும்பாறை என்று அழைக்கப்படுகிறது. இது பீர்மேட்டில் இருந்து 6 கி.மீ. தொலைவிலும்,   தெக்கடியிலிருந்து 25 கி.மீ தொலைவிலும்,   தேசிய நெடுஞ்சாலை 220 இலிருந்து 3 கி.மீ. ( கோட்டயம் குமுளி சாலை) தொலைவிலும் உள்ளது. இந்த பகுதியானது பசுமையான வன நிலப்பகுதிகள் மற்றும் தாழ்வான பகுதிகளை பறவை பார்வை பார்க்க ஏதுவான பகுதியாக உள்ளது. பருந்துப்பாறைக்கு, தேக்கடி மற்றும் பிற பகுதிகளுக்குச் செல்லும் சுற்றுலாப் பயணிகள் பெருமளவில் வருகின்றனர். வானம் தெளிவாக இருந்தால், இங்குவருபவர்கள் சபரிமலை காடுகளின் காட்சியைக் காணலாம். 

கல்லாறு சந்திப்பில் இருந்து குறுகிய மலைச் சாலையின் வழியாக எளிதில் அணுகக்கூடியதாக இது உள்ளது. இந்த மலைவாசஸ்தலம் அதன் பரந்த புல்வெளிகளுக்காக தனித்துவமாக உள்ளது. நகர வாழ்க்கையின் சலசலப்பில் இருந்து விலகி இருக்க விரும்புபவர்கள் விடுமுறையைக கழிக்க குடுப்பத்துடன் இங்கு வருகின்றனர். பருந்தும்பாறை வார இறுதி நாட்களில் ஏராளமான உள்நாட்டு சுற்றுலாப் பயணிகளை ஈர்க்கிறது. 

மாவட்டத்தின் சுற்றுலா வரைபடத்தில் இந்த இடம் இன்னும் சேர்க்கப்படவில்லை என்றாலும், இந்த இடம் வேறு எந்த மலைவாசஸ்தலங்களுக்கும் இளைத்ததில்லை. 

இருப்பினும், செங்குத்தான மலைகள் பொறுப்பற்ற பயணிகளுக்கு அச்சுறுத்தலானவை. சில ஆழமான சரிவுகள் உள்ளன, என்பதால் பருந்தும்பாறையைச் சுற்றிப் பார்க்கும்போது கவனமாக இருக்க வேண்டும். 

மாவட்ட சுற்றுலா வளர்ச்சிக் குழுவானது பருந்தும்பாறையை ஒரு மலைவாசஸ்தலமாகவும், குமரகமில் இருந்து தேக்கடிக்கு வரும் சுற்றுலாப் பயணிகள் தங்கிச் செல்லும் இடமாகவும் உருவாக்க திட்டமிட்டுள்ளது. உள்நாட்டு மற்றும் சர்வதேச சுற்றுலாப் பயணிகள் மாவட்டத்தை அடைவதற்கு இரண்டு முக்கிய சாலைகள் உள்ளன அவை நெடும்பாசேரி முதல் மூணார் மற்றும் குமரகம் முதல் தேக்கடி வரை செல்லும் பாதையாகும். இந்த முக்கிய சுற்றுலாத் தலங்களுக்கு இடையில், பார்க்க வேண்டிய சில இடங்களில் பருந்தும்பாறையும் ஒன்று என அடையாளம் காணப்பட்டது. ஆனால் இந்த இடத்தில் உறைவிடம் மற்றும் உண்டுறை விடுதி போன்ற அடிப்படை வசதிகள் இல்லை. 

புல்வெளிகளில் வாகனங்கள் நுழைவதைத் தடுக்கும் வகையில் தரிப்பிடப் பகுதியை ஒதுக்குவதற்கும், ஒரு தடுப்புச்சுவரைக் கட்டுவதற்கும் ஒரு திட்டம் அரசாங்கத்திற்கு சமர்ப்பிக்கப்பட்டது. 

  பருந்தும்பாறையிலிருந்து ஒரு பார்வை 
 பருந்துப்பாறையிலிருந்து ஒரு அகலப்பரப்புக் பனோரமா காட்சி  
 பருந்தும்பராவிலிருந்து ஒரு அகலப்பரப்புக் காட்சி  
சபரிமலை யாத்ரீகர்கள் மகர ஒளியைக் காண இந்த பகுதிக்கு வருகை தருகிறார்கள், இது புனித யாத்திரை காலத்தில் ஒரு பரபரப்பான இடமாக மாறும்.

குறிப்புகள்
-----------

1. ↑  "Census of India: Villages". Registrar General & Census Commissioner, India. 2010-09-16 அன்று பார்க்கப்பட்டது.

வெளி இணைப்புகள்
---------------

* கேரள மசாலா சுற்றுலா
* தங்க இடம் பரணிடப்பட்டது 2016-03-04 at the வந்தவழி இயந்திரம்
**சி. சிவஞானசுந்தரம்** (*சுந்தர்*, மார்ச் 3, 1924 - மார்ச் 3, 1996) சுமார் 45 ஆண்டுகளாக இலங்கையில் கேலிச்சித்திரத்துறையில் தனது ஆளுமையைச் செலுத்தியவர். பல்லாயிரக்கணக்கான சித்திரங்களைத் தீட்டியுள்ளார். அவர் 1964 ஆம் ஆண்டில் தொடங்கிய சிரித்திரன் என்ற மாத இதழ் அவரது மறைவு வரை ஏறத்தாழ 32 ஆண்டு காலம் தொடர்ந்து வெளிவந்து சாதனை படைத்தது.

வாழ்க்கைக் குறிப்பு
-------------------

யாழ்ப்பாணம், கரவெட்டியில் பிறந்த சிவஞானசுந்தரத்தின் தந்தை இலங்கையின் முதலாவது அஞ்சல் மாஅதிபர் வி. கே. சிற்றம்பலம். சுந்தரைக் கட்டிடக்கலை கற்பதற்கு இந்தியாவுக்கு அனுப்பினார் தந்தை. தந்தையின் விருப்புக்கு மாறாக அங்கு கார்ட்டூன் கலையைக் கற்றுக் கொண்டு ஒரு கேலிச்சித்திர விற்பன்னராக நாடு திரும்பினார். ஆரம்பத்தில் தினகரன், வீரகேசரி, மித்திரன் நாளிதழ்களில் கேலிச் சித்திரங்கள் வரைய ஆரம்பித்தார். அன்றைய தினகரனில் வெளிவந்த சவாரித்தம்பர் கார்ட்டூன் மிகப் புகழ் பெற்றது.

சிரித்திரன் சஞ்சிகை
-------------------

முதன்மைக் கட்டுரை: சிரித்திரன்
முதன்முதலில் கொழும்பு கொட்டாஞ்சேனையில் உள்ள சென் பெனடிக்ற் மாவத்தையில் பல சிரமங்களுக்கு இடையில் 1964 இல் சிரித்திரனை வெளியிடத் தொடங்கினார். ஏழு ஆண்டுகள் கொழும்பில் இயங்கிய பின்பு யாழ்ப்பாணம் பிறவுண் வீதியில் இருந்து வெளியிட்டார். வெறும் சிரிப்புச் சஞ்சிகையாக மட்டுமல்லாமல் சிரிப்புடன் சிந்தனையையும் தூண்டும் பல சிறந்த ஆக்கங்களைச் சிரித்திரனில் பதிப்பித்தார்.

சுந்தரின் நூல்கள்
-----------------

சிரித்திரன் சுந்தரின் கருத்தோவியங்கள் நூலாக *சிரித்திரன் சித்திரக் கொத்து* என்னும் நூலாக வெளிவந்திருக்கின்றன. *கார்ட்டூன் உலகில் நான்* என்று சுந்தரின் தன்வரலாற்று நூலாக வெளிவந்திருக்கிறது. மகுடி பதில்கள் நூலாக வெளிவந்தது.

காலம், சுவைத்திரள் போன்ற சஞ்சிகைகள் *சிரித்திரன் சுந்தர் சிறப்பிதழ்*களை வெளியிட்டன.

இறுதிக் காலம்
-------------

1987 ஆம் ஆண்டில் இந்திய அமைதிப் படையினருடன் நிகழ்ந்த போரின் போது இடம்பெற்ற சம்பவங்களில் சிரித்திரன் அச்சகத்தின் சொத்துகள், அச்சகப் பொருட்கள் அனைத்தும் சூறையாடப்பட்டன. அத்துடன் அவரைப் பாரிசவாத நோய் பற்றிக் கொண்டது. வலது கரம் இயங்க மறுத்த நிலையில் இடது கரத்தால் எழுதி மீண்டும் சிரித்திரன் இதழை வெளியிட்டு வந்தார். 1995 மூன்றாம் ஈழப்போரின் போது இடம்பெற்ற வலிகாம இடப்பெயர்வின் போது மீண்டும் கடுமையான நோய்க்கு ஆளானார். வடமராட்சியிலேயே 1996 மார்ச் 3 ஆம் நாள் காலமானார். மிகக் குறுகிய காலத்தில் அவரது மனைவியும் காலமானார்.

மாமனிதர் விருது
---------------

தமிழீழ விடுதலைப் புலிகளின் தலைவர் வேலுப்பிள்ளை பிரபாகரனால் மாமனிதர் விருது வழங்கிப் பெருமைப்படுத்தப்பட்டார்.

மேற்கோள்கள்
-----------

1. ↑  *இலக்கணமாய் வாழ்ந்த இலக்கிய மனிதர்*, இரா. சிவசக்தி, வீரகேசரி, மார்ச் 3, 2012.

வெளி இணைப்புகள்
---------------

* கோட்டு வரைபுகளினால் ஓவியக்கலையில் அதிர்வுகளை ஏற்படுத்திய சிரித்திரன் சி.சிவஞானசுந்தரம் பரணிடப்பட்டது 2013-08-07 at the வந்தவழி இயந்திரம், கலாநிதி சபா. ஜெயராசா
* மகுடி பதில்கள்
**சிவஞானம் ஜெயசங்கர்** (பி. டிசம்பர் 29, 1965) ஒரு சமூகச் செயற்பாட்டாளர்; முதுநிலை விரிவுரையாளர்; ஆய்வாளர்; எழுத்தாளர்; நாடக நடிகர். எழுத்தாளரும் சமூகச் செயற்பாட்டாளருமான கமலா வாசுகியின் துணைவர் இவரென்பது குறிப்பிடத்தக்கது.

வாழ்க்கைக் குறிப்புக்கள்
------------------------

கோண்டாவிலில் பிறந்த இவர் கோண்டாவில் இந்து மகா வித்தியாலம், கொக்குவில் இந்துக் கல்லூரி, யாழ் புனித பரியோவான் கல்லூரி ஆகியவற்றில் கல்வி கற்றார். யாழ்ப்பாணப் பல்கலைக்கழகத்தில் நாடகமும் அரங்கியலும் பிரிவில் சிறப்புப் பட்டம் பெற்றார். கிழக்குப் பல்கலைக்கழகத்தில் *சுதேசிய சமுதாய அரங்காக கூத்தின் மீளுருவாக்கம்* என்ற தலைப்பில் முதுகலைமாணிப் பட்டம் பெற்றார். இப்பொழுது கிழக்குப் பல்கலைக்கழகத்தில் விரிவுரையாளராகப் பணிபுரிகிறார்.

இவரது பணிகள்
------------

*Third Eye* என்ற இதழை வெளியிடும் இவர் மட்டக்களப்பில் இயங்கும் மூன்றாவது கண் உள்ளூர் அறிவுத்திறன் செயற்பாட்டுக் குழுவின் இணை இணைப்பாளராகச் சேவையாற்றுகிறார். அவ்வமைப்பினரின் *மூன்றாவது கண்* இதழின் இணையாசிரியருமாவார். பலவிதமான சமூகச் செயற்பாடுகள், பட்டறைகள், கூத்துக்கள் போன்ற அரங்க அளிக்கைகள், நூல் வெளியீடுகள் எனப் பலவிதமான சமுதாயச் செயற்பாடுகளில் ஈடுபடுபவராவார்.
**கயகர்ணன்** (*Gayakarna*; ஆட்சி, பொ.ச 1123-1153 ) திரிபுரியை ஆட்சி செய்த காலச்சூரி வம்சத்தின் ஆட்சியாளனாவான். இவனது இராச்சியம், மத்திய இந்தியாவிலிருந்த ( இன்றைய மத்தியப் பிரதேசம் ) சேதி நாடு அல்லது தஹாலா பகுதியை மையமாகக் கொண்டிருந்தது.

கயகர்ணன் பரமார மன்னன் உதயாதித்தனின் பேத்தி அல்கனாதேவியை மணந்தான். இது இரு இராச்சியங்களுக்கிடையில் சமாதானத்திற்கு வழிவகுத்தது. இருப்பினும், இவன் சந்தேல மன்னன் மதனவர்மனிடம் சில பிரதேசங்களை இழந்தான். இவனது ஆட்சியின் போது இரத்தினபுரியில் உள்ள காலச்சூரி ஆட்சியாளர்கள் தங்கள் சுதந்திரத்தை அறிவித்தனர்.

ஆட்சி
-----

கயகர்ணன் தனது தந்தை யசகர்ணனுக்குப் பிறகு காலச்சூரி மன்னரானான்.கயகர்ணன் சந்தேல மன்னன் மதனவர்மனிடம் தனது வடக்குப் பகுதியின் சில பகுதிகளை இழந்ததாகத் தெரிகிறது. மதனவர்மனின் மந்திரி கடாதரனின் மவூ கல்வெட்டு, மதனவர்மனின் பெயரைக் கேட்டு மன்னன் ஓடிவிட்டதாகக் கூறுகிறது. இந்த பகுதியில் உள்ள பன்வாரில் மதனவர்மனின் நாணயங்கள் கண்டுபிடிக்கப்பட்டதையடுத்து, சந்தேலர்கள் பகேல்கண்டின் வடக்குப் பகுதியைக் கைப்பற்றியதாகத் தெரிகிறது. 

முன்னதாக திரிபுரி காலச்சூரிகளின் அடிமைகளாக பணியாற்றிய இரத்தினபுரியின் காலச்சுரிகள் கயகர்ணனின் ஆட்சியின் போது தங்கள் சுதந்திரத்தை அறிவித்தனர். கயகர்ணன் இரத்தினபுரியின் தலைவன் இரண்டாம் இரத்னதேவனை அடிபணியச் செய்ய ஒரு படையை அனுப்பினான். ஆனால் அது தோற்கடிக்கப்பட்டது.

சொந்த வாழ்க்கை
--------------

கயகர்ணன் குஹில மன்னன் விசயசிம்மனின் மகளான அல்கனாதேவியை மணந்தான். இவரது தாயார் சியாமளாதேவி பரமார மன்னன் உதயாதித்யனின் மகளாவாள். இத்திருமணம் பரமாரர்களுக்கும் காலச்சூரிகளுக்கும் இடையே சமாதானத்தை ஏற்படுத்தியது. 

அல்கனாதேவியின் ஆதரவின் காரணமாக, பாசுபத சைவ மதத் தலைவர்கள் கலாச்சூரி சாம்ராஜ்யத்தில் முக்கியத்துவம் பெற்றனர்.  கயகர்ணனின் இராஜகுரு (அரச ஆசான்) சக்தி-சிவன் என்பவராவார். 

கயகர்ணனுக்குப் பின் இவனது மகன்களான நரசிம்மனும், பின்னர் செயசிம்மனும் ஒருவர் பின் ஒருவராக பதவியேற்றனர்.

சான்றுகள்
---------

1. 1 2 3 4 5  V. V. Mirashi 1957, ப. 495.
2. ↑  R. K. Dikshit 1976, ப. 135.
3. ↑  Sisirkumar Mitra 1977.
4. ↑  R. K. Sharma 1980, ப. 84.

### உசாத்துணை

* Pranab Kumar Bhattacharyya (1977). *Historical Geography of Madhya Pradesh from Early Records*. மோதிலால் பனர்சிதாசு. பன்னாட்டுத் தரப்புத்தக எண்:978-0-8426-9091-1. .
* R. K. Sharma (1980). *The Kalachuris and their times*. Sundeep. இணையக் கணினி நூலக மையம்:7816720. .
* R. K. Dikshit (1976). *The Candellas of Jejākabhukti*. Abhinav. பன்னாட்டுத் தரப்புத்தக எண்:9788170170464. .
* Sisirkumar Mitra (1977). *The Early Rulers of Khajurāho*. Motilal Banarsidass. பன்னாட்டுத் தரப்புத்தக எண்:9788120819979. .
* Vasudev Vishnu Mirashi (1957). "The Kalacuris". in R. S. Sharma. *A Comprehensive history of India: A.D. 985-1206*. **4 (Part 1)**. Indian History Congress / People's Publishing House. பன்னாட்டுத் தரப்புத்தக எண்:978-81-7007-121-1. .
***ஆர். அஜய் ஞானமுத்து*** ஒரு இந்திய திரைப்பட இயக்குனர் மற்றும் திரைக்கதை எழுத்தாளர் முதன்மையாக தமிழ் சினிமாவில் பணிபுரிகிறார். *7ஆம் அறிவு* மற்றும் *துப்பாக்கி* ஆகிய படங்களின் இயக்குனரான ஏஆர் முருகதாஸுக்கு உதவியாக தனது வாழ்க்கையைத் தொடங்கினார். 2015-ல், *டிமான்ட்டி காலனி* என்ற ஹாரர்-த்ரில்லர் திரைப்படத்தின் மூலம் இயக்குநராக அறிமுகமானார், இந்தத்திரைப்படம் விமர்சகர்கள் மற்றும் பார்வையாளர்களிடையே நல்ல வரவேற்பைப் பெற்ற சூப்பர் ஹிட் படமாகும். அவரது இரண்டாவது படமான *இமைக்கா நொடிகள்* பிளாக்பஸ்டர் ஆனது.  தற்போது இவர் தேசிய விருது பெற்ற நடிகரான விக்ரம் நடிப்பில் கோப்ரா என்னும் பிரமாண்ட திரைப்படத்தை இயக்கி வருகிறார்.

தனிப்பட்ட வாழ்க்கை
------------------

அஜய் தனது பள்ளிப் படிப்பை செயின்ட் ஜான்ஸ் உயர்நிலைப் பள்ளியிலும், செயின்ட் பேட்ரிக் ஆங்கிலோ இந்தியன் மேல்நிலைப் பள்ளியிலும் முடித்தார், பின்னர் லயோலா கல்லூரியில் சேர்ந்தார்.  காட்சி தொடர்பியல் துறை மாணவராக இருந்த கல்லூரி நாட்களில், குறும்படங்கள் தயாரிப்பதில் ஆர்வம் காட்டினார்.  சென்னையில் உள்ள SAE இன்ஸ்டிடியூட்டில் டிஜிட்டல் ஃபிலிம்மேக்கிங் டிப்ளமோவையும் ஒரே நேரத்தில் முடித்தார்.

தொழில்
------

அஜய் 2010-ல் *நாளைய* இயக்குனர் சீசன்-1 என்ற குறும்பட தயாரிப்பு நிகழ்ச்சியில் போட்டியிட தேர்ந்தெடுக்கப்பட்டார், அங்கு அவர் இறுதிப் போட்டியாளர்களில் ஒருவராக வந்தார். பின்னர் அவர் திரைப்படத் இயக்குனர் மற்றும் தயாரிப்பாளர் ஏ.ஆர்.முருகதாஸிடம் உதவி இயக்குநராகச் சேர்ந்து,  *7ஆம் அறிவு* (2011) மற்றும் *துப்பாக்கி* (2012) போன்ற படங்களில் பணியாற்றினார்.

திரைப்படவியல்
-------------

| ஆண்டு | திரைப்படம் | இயக்குனர் | எழுத்தாளர் | குறிப்பு |
| --- | --- | --- | --- | --- |
| 2015 | *டெமோண்டே காலனி* | ஆம் | ஆம் |  |
| 2018 | *இமைக்கா நொடிகள்* | ஆம் | ஆம் |  |
| 2022 | கோப்ரா | ஆம் | ஆம் | தயாரிப்பில் |
|

குறிப்புகள்
-----------

1. ↑  "R-Ajay-Gnanamuthu". 2021-10-19 அன்று மூலம் பரணிடப்பட்டது. 2022-05-18 அன்று பார்க்கப்பட்டது.
2. ↑  "Young super hit director says no to 'Thalapathy 65' - Tamil News". 18 March 2020.
3. ↑  "Demonte Colony is a gripping tale of horror". Rediff. 24 May 2015 அன்று பார்க்கப்பட்டது.
4. ↑  "Unadulterated Horror will surely spook you out". The New Indian Express. 22 May 2015 அன்று பார்க்கப்பட்டது.
5. ↑  "Arulnithi in horror film 'Demonte Colony'". *The Times of India*. 4 November 2014 அன்று பார்க்கப்பட்டது.
6. ↑  "'Demonte Colony': Strong foundation with brilliant technical execution". Deccan Chronicle. 23 May 2015. 23 May 2015 அன்று பார்க்கப்பட்டது.

* IMDb-ல் அஜய் ஞானமுத்து.
**தேசிய கால்நடை மாநாடு** என்பது அயோவாவின் வாட்டர்லூவில் ஆண்டுதோறும் நடத்தப்படும் விவசாய நிகழ்வாகும். இது முதன்முதலில் 1910ஆம் ஆண்டில் நடைபெற்றது. 

மெக்ல்ராய் கலையரங்கம் மற்றும் எலக்ட்ரிக் பார்க் நடன அரங்கம் ஆகியவை தேசிய கால்நடை மாநாட்டு மைதானத்தில் அமைந்துள்ளன.

வரலாறு
------

அயோவா மாநில கண்காட்சி போன்ற பிற நிகழ்வுகளைப் போலன்றி, ஒவ்வொரு ஆண்டும் இரண்டாம் உலகப் போரின்போதும் கூட கால்நடை மாநாடு நடைபெற்றது. 

1980 களில், என்.சி.சி அமைப்பு கூடுதல் வருவாயை ஈட்ட முயற்சிக்க கிரேஹவுண்ட் பந்தய வணிகத்தைத் தொடங்கியது. இது வணிக ரீதியான தோல்வியடைந்தது. இந்த அமைப்பு 1993 ஆம் ஆண்டில் கடன் தீர்க்க இயலாத நிலை என்று அறிவித்தது. இதன் விளைவாக 1994 ஆம் ஆண்டில் நிகழ்வு ரத்து செய்யப்பட்டது.  ஸ்லாட் இயந்திரங்களை அனுமதிக்க தோல்வியுற்ற வாக்கெடுப்பின் பின்னர் 1996 இல் பந்தயம் நிறுத்தப்பட்டது,  மற்றும் இந்த வசதி 2018 இல் அழிக்கப்பட்டது. 

2008 ஆம் ஆண்டில் , அயோவாவின் போஸ்ட்வில்லில் நடந்த சோதனையில் கைது செய்யப்பட்ட 260 சட்டவிரோதமாக குடியேறியவர்களுக்கு இந்த தற்காலிக மைதானம் பயன்படுத்தப்பட்டது. 

COVID-19 தொற்றுநோயால் 2020 இல் எந்த மாநாடும் நடைபெறவில்லை.

வெளி இணைப்புகள்
---------------

* Official website

குறிப்புகள்
-----------

1. 1 2 3  Williams, Luke (9 September 2010). "Overview: History of National Cattle Congress" (in en). Waterloo Cedar Falls Courier. .
2. ↑  Jamison, Tim (6 May 2018). "Deal done: Waterloo Greyhound Park coming down; National Cattle Congress saved" (in en). Waterloo Cedar Falls Courier. .
3. ↑  Jamison, Tim (25 July 2018). "Cheers go up as Waterloo Greyhound Park goes down (PHOTOS)" (in en). Waterloo Cedar Falls Courier. .
4. ↑  Preston, Julia (24 May 2008). "270 Illegal Immigrants Sent to Prison in Federal Push" (in en). The New York Times. .
**கேரி பிரஞ்சு தோக்கரி** (*Gary French Dockery* ) பலத்த காயம் காரணமாக ஏழரை ஆண்டுகள் ஆழ்மயக்கத்தில் இருந்தார். அமெரிக்க காவல்துறை அதிகாரியான இவர் 1996 ஆம் ஆண்டு ஆழ்மயக்கத்திலிருந்து வெளிவந்து உற்சாகமாகப் பேசத் தொடங்கினார். நண்பர்களை அடையாளம் கண்டுகொண்டார். கடந்த ஆண்டுகளில் நடந்த நிகழ்வுகளை நினைவு கூர்ந்தார். பின்னர் மீண்டும் ஆழ்மயக்க நிலைக்குச் சென்று ஒரு வருடம் கழித்து இறந்தார். அமெரிக்காவின் டென்னசி மாநிலம் ஆமில்டன் மாகாணத்தைச் சேர்ந்த வால்டன் நகரில் இந்நிகழ்வு நடைபெற்றது.

வாழ்க்கை
--------

1988 ஆம் ஆண்டு செப்டம்பர் மாதம் 17 ஆம் தேதியன்று குடிபோதையில் இருந்த சாமுவேல் பிராங் டவுனி என்பவர் காவல்துறை அதிகாரியான தோக்கரியை நெற்றியில் சுட்டார்.. முன்னதாக சாமுவேல் பிராங் டவுனியின் அண்டை வீட்டார் கொடுத்த புகாரின் பேரில் தோக்கரி டவுனியை விசாரணை செய்து கண்டித்தார். காவல்துறையினரை பழிவாங்க விரும்பியதால் தோக்கரியை சுட்டதாக டவுனி பின்னர் காவல்துறையினரிடம் கூறினார். டவுனிக்கு 37 ஆண்டுகள் சிறைத்தண்டனை விதிக்கப்பட்டது. தோக்கரி தொடர்ச்சியான பதிலளிக்க இயலாத விழிப்புணர்வு நோய் நிலையை அடைந்தார். அவ்வப்போது சில கண் சிமிட்டல்கள் மற்றும் கூக்குரல்களைத் தவிர இவரால் வேறு எந்த தொடர்பும் கொள்ள முடியவில்லை. இந்நிலை மூளையின் ஒரு பகுதி இன்னும் வேலை செய்வதைக் குறித்தது என்றாலும் தோக்கரி சுயநினைவில் இல்லை.   

திங்கட்கிழமை, பிப்ரவரி 12, 1996 ஆம் ஆண்டு பிப்ரவரி மாதம் 12 ஆம் தேதி திங்கட் கிழமையன்று தோக்கரி பேச ஆரம்பித்தார். பழைய நண்பர்களை அடையாளம் கண்டுகொண்டார், தனது குதிரைகளின் பெயர்களை நினைவு கூர்ந்தார், முகாம் பயணங்களை நினைவு கூர்ந்தார்.    செவ்வாய்கிழமை அவர் குறைவாகவே பேசினார், அடுத்த நாள் முதல் பேசவே இல்லை.

பேசத் தொடங்கிய நான்கு நாட்களுக்குப் பிறகு, உயிருக்கு ஆபத்தான தொற்று காரணமாக தோக்கரி நுரையீரல் அறுவை சிகிச்சைக்கு உட்படுத்தப்பட்டார்.  1997 ஆம் ஆண்டு ஏப்ரல் மாதம் 15 ஆம் தேதியன்று தோக்கரி தனது 43 வயதில் நுரையீரல் இரத்தக் கட்டி பாதிப்பால் இறந்தார். தோக்கரி சிகிச்சை பெற்ற மருத்துவமனையில் இருந்து டென்னசி, சட்டனூகாவில் உள்ள எர்லாங்கர் மருத்துவமனைக்குக் கொண்டு செல்லப்பட்டார். காலை 9:52 மணிக்கு தோக்கரி இறந்துவிட்டதாக அறிவிக்கப்பட்டது.

மேற்கோள்கள்
-----------

1. 1 2  Smothers, Ronald (1996-02-16). "Injured in '88, Officer Awakes in '96" (in en-US). *The New York Times*. பன்னாட்டுத் தர தொடர் எண்:0362-4331. .
2. 1 2  "Top 10 Comas - TIME" (in en-US). *Time*. 2008-12-08. பன்னாட்டுத் தர தொடர் எண்:0040-781X. .
3. ↑  Comatose Officer Speaks After 7 1/2 Years, But Family's Joy Shortlived
4. 1 2  "Ex-Officer Is Alert After Surgery but Not Talking Again" (in en-US). *The New York Times*. 1996-02-17. பன்னாட்டுத் தர தொடர் எண்:0362-4331. .
5. ↑  "Brain-damaged policeman who emerged from comalike state dies" (in en-US). *The Associated Press*. 1997-04-15. .
**கே. வி. எஸ். வாஸ்** (1912 – ஆகத்து 30, 1988) இலங்கையின் தலைசிறந்த பத்திரிகையாளராக, எழுத்தாளராக விளங்கியவர்.

வாழ்க்கைக் குறிப்பு
-------------------

கும்பகோணம் வேதாந்தம் சீனிவாச ஐயங்கார் என்ற இயற்பெயர் கொண்ட கே. வி. எஸ். வாஸ் தமிழ்நாடு, கும்பகோணத்தில் பிறந்தார். தமிழ், ஆங்கிலம், சமக்கிருதம் ஆகிய மொழிகளில் புலமை கொண்டவர். திருச்சி புனித யோசப்பு கல்லூரியில் கல்வி கற்றுப் பின்னர் பொருளாதாரத்தில் முதுகலைப் பட்டம் பெற்றார். 15 வயதிலேயே இவரது கத்திச் சங்கம் என்ற சிறுகதை சுதேசமித்திரன் பத்திரிகையில் வெளிவந்தது. *பாப்புலர் மேகசீன்* (*Popular Magazine*) என்ற இதழையும் நடத்தினார். சுதேசமித்திரன் வார இதழில் இவர் எழுதிய 'கரும்பூதம் அல்லது கள்வனைக் காதலித்த காரிகை' என்னும் தொடர்கதை 1937 ஏப்ரல் 18 முதல் வெளிவந்தது. கண்டி அரசி டோனா கத்தரீனாவின் வாழ்க்கையை அடிப்படையாக வைத்து *கண்டியரசி* என்ற வரலாற்றுப் புதினத்தை 1940 இல் எழுதி வெளியிட்டார்.

இலங்கை வருகை
------------

1930 ஆம் ஆண்டில் சுப்பிரமணியம் செட்டியாரால் ஆரம்பிக்கப்பட்ட வீரகேசரி பத்திரிகை நிறுவனத்தில் மொழிபெயர்ப்பாளராக இணைந்து 1942 ஆம் ஆண்டில் இலங்கை வந்தார். அவரது அயராத உழைப்பினாலும் எழுத்துத் திறமையினாலும் வீரகேசரி பத்திரிகையின் நிருபராக, உதவி ஆசிரியராக, ஆசிரியராக, பின் 1953 ஆம் ஆண்டில் பிரதம ஆசிரியராகப் படிப்படியாகப் பதவி உயர்வு பெற்றார். அரசியல் தலைவர்கள், தொழிற்சங்க வாதிகள், மற்றும் சமூகப் பிரமுகர்களுடன் நெருங்கிய தொடர்புகளைப் பேணினார்.

எழுத்தாளராக
-----------

வீரகேசரி பத்திரிகையில் குந்தளப் பிரேமா (1951), நந்தினி, தாரிணி, பத்மினி, ஆஷா, சிவந்தி மலைச்சாரலிலே, அஞ்சாதே அஞ்சுகமே போன்ற பல துப்பறியும் புதினத் தொடர்களை ரஜனி, வால்மீகி ஆகிய புனைபெயர்களில் எழுதினார். பல ஆன்மீகக் கதைகளும் எழுதினார். இவரது தொடர்கதைகள் பல அக்காலத்திலே வீரகேசரி பிரசுரங்களாக வெளிவந்தன. *ஈழத்தின் கதை* என்ற பெயரில் இலங்கையின் வரலாற்றை ஆனந்த விகடனில் தொடராக எழுதினார். இத்தொடரை 2008 ஆம் ஆண்டில் அவரது மகன் கே. வி. எஸ். மோகன் (கதம்பம் மோகன்) நூலாக வெளியிட்டார்.

சென்னை த இந்து பத்திரிகைக்கும் மலேசியாவின் தமிழ் நேசன் பத்திரிகைக்கும் 32 ஆண்டுகாலம் இலங்கை நிருபராகப் பணியாற்றினார். கல்கி வார இதழில் *இலங்கைக் கடிதம்* என்ற தலைப்பில் வாராந்தம் இலங்கைச் செய்திகளை வெளியிட்டார்.

1975 ஆம் ஆண்டில் வாஸ் பத்திரிகை ஆசிரியர் தொழிலில் இருந்து ஓய்வு பெற்றார். ஆனால் அவர் தொடர்ந்து 1988இல் இறக்கும்வரை பத்திரிகைகளில் எழுதி வந்தார். இவரது மனைவியின் பெயர் வேதவல்லி. இவர்களுக்கு 3 பிள்ளைகள். மகன் கே. வி. எஸ். மோகன் 'கதம்பம்' என்ற மாத இதழை வெளியிட்டு அதன் ஆசிரியராகவும் பணியாற்றினார்.

மேற்கோள்கள்
-----------

1. ↑  அன்னலட்சுமி ராஜதுரை, *புகழ்பூத்த பத்திரிகாசிரியராகவும் நாவலாசிரியராகவும் மிளிர்ந்த கே. வி. எஸ். வாஸ்*, வீரகேசரி, ஆகத்து 6, 2012
2. ↑  சுதேசமித்திரன் வாரப்பதிப்பு, ஏப்ரல் 18, 1937, பக். 2
3. ↑  *சந்திரோதயம்*, 5 சூன் 1940, பக். 60, சென்னை
4. 1 2  மோகன், கதம்பம் (18 நவம்பர் 2012). "இன்றைய ஈழத்து பிரபல எழுத்தாளர்களின் முதல் ஆக்கத்திற்கு களம் தந்தது கதம்பமே". *தினகரன்*. 2013-07-03 அன்று மூலம் பரணிடப்பட்டது. 18 நவம்பர் 2012 அன்று பார்க்கப்பட்டது.
***நீ எந்தன் வானம்*** 2000 இல் ஆர். கே. சுரேஷ் இயக்கி வெளிவந்த்து. இதில் விக்னேஷ், ரேஷ்மா, சரண்ராஜ், வடிவேலு, ராக்கி டெலிபோன் சத்யநாராயணன், பாஸ்கர், குமரிமுத்து மற்றும் ஓமக்குச்சி நரசிம்மன் போன்றோர் நடித்துள்ளனர். என். பாபு மற்றும் வி. உதயகுமார் இருவரும் தயாரித்துள்ளனர். இசை எஸ். பி. வெங்கடேஷ்

கதை
---

இந்த படம், மூன்று பயங்கரவாதிகள் அரசாங்க வாகனத்தில் வரும் பணத்தை திருடுவதில் ஆரம்பமாகின்றது. இந்த நடவடிக்கையில் அவர்கள் வாகனத்தில் வந்த காவல் அதிகாரிகளை கொலை செய்கின்றனர். மூன்று குற்றவாளிகளையும் பிடித்து தருபவருக்கு பண வெகுமதி வழங்கப்படும் என காவல்துறையினர் அறிவிக்கின்றனர். பயங்கரவாத குழுவின் தலைவரான பிரகாஷ் (ராக்கி), தனது கூட்டாளிகளான சிவா மற்றும் குணாவுடன் பசுமலை காட்டில் மறைந்துள்ளான் நம்பகமான ஆதாரத்துடன், சத்யா (விக்னேஷ்) மற்றும் அலெக்ஸ் பாண்டியன் (சரண்ராஜ்) ஆகியோரின் தலைமையில் காவல்துறையினர் காட்டில் முகாமிட்டுள்ளனர். சத்யா ஒரு நேர்மையான மற்றும் அமைதியான காவல் ஆய்வாளர் ஆவார், அலெக்ஸ் பாண்டியன் ஒரு அதற்கு நேர்மாறானவர். பசுமலை காட்டில், ஒரு சிறிய பழங்குடி குழு வசித்து வருகிறது அவர்கள் காவல் துறையினரை மரியாதையுடன் வரவேற்கின்றனர்.

பின்னர், சத்யா பழங்குடி பெண் மீனுவுடன் காதலில் விழுகிறார், இதற்கிடையில், பழங்குடி பெண்கள் இரவு நேரங்களில் அடிக்கடி கொலை செய்யப்படுகிறார்கள். இதை அலெக்ஸ் பாண்டியன் செய்திருப்பதாக சத்யா முதலில் சந்தேகிக்கிறான். பின்னன், சத்யா மற்றும் அலெக்ஸ் பாண்டியன் ஆகிய இருவரும் சேர்ந்து மூன்று பயங்கரவாதிகள் மற்றும் கொலையாளியை தீபனை எவ்வாறு கைது செய்கிறார்கள் என்பதுதான் மீதமுள்ள கதை.

நடிகர்கள்
---------

சுந்தராக விக்னேஷ்  

சத்யாவாக ரேஷ்மா  

அலெக்ஸ் பாண்டியாக சரண்ராஜ்  

ஓட்டை ஒடைசலாக வடிவேலு   

பிரகாஷாக ராக்கி  

தீபனாக பாஸ்கர்  

குமரிமுத்து  

ஓமக்குச்சி நரசிம்மன்  

ஜோக்கர் துளசி  

முத்துக்காளை  

கிங்காங்  

மனோஜ்  

சகாதேவன்  

மகாதேவன்  

அருணாக ரஷித் உமர்  

ஹரிபாபா  

பாபுஜி  

சாகர்  

வெள்ளையம்மாவாக வர்ஷா  

தீபிகா  

லஷ்மி பிரியா  

டி. ஆர். ஸ்ரீலேகா  

பிந்து

ஒலித்தொகுப்பு
-------------

ஆறு பாடல்களைக் கொண்ட இப்படத்திற்கு எச். பி. வெங்கடேஷ் இசையமைத்துள்ளார் பாடல்கள் பிறைசூடன் (கவிஞர்) மற்றும் மயில் எழுதியுள்ளனர்

| எண் | பாடல் | பாடியோர் | நேரம் |
| --- | --- | --- | --- |
| 1 | "நீ எந்தன் வானம்" | ஸ்ரீநிவாஸ் (பாடகர்) | 5:12 |
| 2 | பட்டு பாப்பா" | அனுராதா ஸ்ரீராம் | 4:42 |
| 3 | "புத்தம் புது" | சுவர்ணலதா (பின்னணிப் பாடகி) | 4:12 |
| 4 | "ஏ மச்சக்காளை" (duet) | பி. உன்னிகிருஷ்ணன், ஹரிணி | 5:07 |
| 5 | '"ஏ மச்சக்காளை" (male) | பி. உன்னிகிருஷ்ணன் | 5:07 |
| 6 | "ஏ மச்சக்காளை" (female) | ஹரிணி | 5:07 |

மேற்கோள்கள்
-----------

1. ↑  "Nee Enthan Vaanam (2000) Tamil Movie". spicyonion.com. 2017-12-15 அன்று பார்க்கப்பட்டது.
2. ↑  "Nee Yenthan Vanam (2000)". gomolo.com. 2018-05-10 அன்று மூலம் பரணிடப்பட்டது. 2017-12-15 அன்று பார்க்கப்பட்டது.
3. ↑  "Nee Enthan Vaanam (2000)". mio.to. 2016-03-10 அன்று மூலம் பரணிடப்பட்டது. 2017-12-15 அன்று பார்க்கப்பட்டது.

வெளி இணைப்புகள்
---------------
**அல்பேனியா** (*Albania*, /ælˈbeɪniə, ɔːl-/ (About this soundகேட்க) *a(w)l-BAY-nee-ə*; அல்பேனிய: *Shqipëri/Shqipëria* அதிகாரபூர்வமாக **அல்பேனியக் குடியரசு** (*Republic of Albania*) என்பது ஐரோப்பாவின் தென்கிழக்கேயுள்ள ஒரு நாடாகும். 28,748 சதுரகிமீ பரப்பளவுள்ள இந்நாட்டின் மக்கள்தொகை 3 மில்லியன்கள் இன் படி 2016[update] ஆகும். இந்நாடு ஓர் ஒற்றை நாடாளுமன்றக் குடியரசு ஆகும். இதன் தலைநகரம் டிரானா. டிரானா இந்நாட்டின் மிகப்பெரும் நகரமும், முக்கிய பொருளாதார மற்றும் வணிக மையமும் ஆகும்.

அல்பேனியா பால்கன் குடாவின் தென்மேற்குப் பகுதியில் அமைந்துள்ளது. இதன் எல்லைகளாக வடமேற்கே மொண்டெனேகுரோ, வடகிழக்கே கொசோவோ, கிழக்கே மாக்கடோனியா, தெற்கு, மற்றும் தென்கிழக்கே கிரேக்கம் ஆகிய நாடுகள் அமைந்துள்ளன. நாட்டின் பெருமாலான பகுதிகள் மலைப்பாங்கானவை. வடக்கே அல்பேனிய ஆல்ப்சு மலைகள், கிழக்கே கோராப் மலைகள், தெற்கே செரோனிய மலைகள், நடுவே இசுக்காண்டர்பெக் மலைகள் அமைந்துள்ளன. அல்பேனியாவின் கரைப் பகுதிகள் மேற்கே ஏட்ரியாட்டிக் கடல், தென்மேற்கே அயோனியன் கடல் ஆகியவற்றைத் தொடுகிறது.

குழப்பமான வரலாற்றைக் கொண்டிருந்த போதும், 1990 முதல் சனநாயகத்துக்கு திரும்பும் நாடாக வகைப்படுத்தப்பட்டுள்ளது.

குறிப்புகள்
-----------

1. ↑  Giacomo Jungg (1 January 1895). "Fialuur i voghel scc...p e ltinisct mle...un prei P. Jak Junkut t' Scocniis ..." N'Sckoder t' Scc...pniis. சூலை 23, 2016 அன்று பார்க்கப்பட்டது – Internet Archive வழியாக.
மராமண் மாநாடு 
 மராமண் மாநாட்டு நிகழ்வு 
 சுற்றுச்சூழல் காப்பு முயற்சி 
 திருவிழாவிற்கான கடைகள் 
 கடைகளின் மற்றொரு கோணம் 
**மாரமண்** (*Maramon*) என்பது இந்தியாவின், கேரள மாநிலத்தில் உள்ள கோழஞ்சேரி நகரத்திற்கு எதிரே திருவல்லா வட்டத்தில் பம்பை ஆற்றின் கரையில் உள்ள ஒரு சிறிய நகரமாகும். இது திருவல்லா நகரிலிருந்து 16 கி.மீ. தொலைவில் உள்ளது.

மாரமண் மாநாடு
-------------

ஆசியாவின் மிகப்பெரிய கிறிஸ்தவ மாநாடான மாரமண் மாநாட்டின் காரணமாக இந்த ஊர் பிரபலமானது []. மாரமண் மார் தோமா சிரிய தேவாலயத்தின் பிறப்பிடம் என்று கூறப்படுகிறது.

கிராமங்கள்
----------

பின்வரும் கிராமங்கள் மாரமண்ணின் ஒரு பகுதியாக உள்ளன: - 

1. நெடும்பரையறு
2. செட்டிமுக்கு
3. சாலைக்காரா
4. தொட்டபுழசேரி.

போக்குவரத்து
------------

**டி.கே. சாலை** ( திருவல்லா - பத்தனம்திட்டா - கும்பா சாலை / மா.நெ -07) நகரத்தை மற்ற முக்கிய நகரங்களுடன் இணைக்கிறது. அருகிலுள்ள தொடருந்து நிலையம் செங்கனூர் (14)   கி.மீ). அருகிலுள்ள வானூர் நிலையங்கள் கொச்சி பன்னாட்டு வானூர்தி நிலையம் மற்றும் திருவனந்தபுரம் பன்னாட்டு வானூர்தி நிலையம் .

மேலும் காண்க
------------

* ஆறன்முளா பார்த்தசாரதி கோயில்
* திருவல்லா

குறிப்புகள்
-----------
**போரோ** (Poro), **புர்ரா** அல்லது **புர்ரோ** என்பது சியேரா லியோனி, லைபீரியா, கினியா, ஐவரி கோஸ்ட் ஆகிய நாடுகளில் வழக்கில் உள்ள ஒரு ஆண்களின் இரகசிய சமுதாயம் ஆகும். இது மாண்டே மக்களால் அறிமுகப்படுத்தப்பட்டது. சில சமயங்களில் இது வேட்டைச் சமுதாயம் எனவும் அழைக்கப்படுவதுண்டு. ஆண்கள் மட்டுமே இதன் உறுப்பினர்களாக ஏற்கப்படுகின்றனர்.

அமைப்பு
-------

"பலூயி" முகமூடியுடன் கூடிய ஒரு ஒரு ஒற்றைக்கைப் போர்விரன் ஆவி. பங்குமா, சியேரா லியோனி.
கிபி 1000 அளவில் இப்பகுதிகளுக்குப் புதிதாக வந்த மாண்டே மக்கள் அறிமுகப்படுத்திய பண்பாட்டின் ஒரு பகுதியே போரோ. போரோவுடன் தொடர்புடைய இரண்டு சமுதாயங்கள் சியேரா லியோனியில் உள்ளன. இவை யஸ்சி, சாண்டே என்பன. முதலாவது பொதுவாகப் பெண்களுக்கு உரியது எனினும், சில சடங்குகளுக்குப் போரோக்களும் அநுமதிக்கப்படுவர். சாண்டே சமுதாயம் பெண்களுக்கு மட்டும் உரியது. லைபீரியாவில் போரோவுக்குச் சமமான பெண்கள் சமுதாயம் சாண்டே ஆகும். யஸ்சியில் உறுப்பினரான எல்லாப் பெண்களும் சாண்டேயிலும் இருப்பர். 

மேற்படி மூன்று சமுதாயங்களிலும், போரோவே முக்கியமானது. எல்லாத் தாயக மக்களும் இதன் விதிகளுக்கு அடங்கி நடக்க வேண்டியவர்கள். இது முதன்மையாக ஒரு தந்தைவழிச் சமூகத்துக்கு அடையாளமாக விளங்குகிறது. இதில் குழந்தைகளும் தற்காலிகமாக ஏற்றுக்கொள்ளப்படுகின்றனர். இவர்களுக்கான சடங்கு அவர்களைப் போரோ பற்றைக்குள் எடுத்துச் சென்று திரும்பக் கொண்டுவருவதை உள்ளடக்குகிறது.

போரோவில் மதம்சார் அம்சங்களும், குடிசார் அம்சங்களும் அடங்கியுள்ளன. சிறுவர்கள் வயது வந்ததும் ஒரு சடங்குடன் இச் சமுதாயத்துள் ஏற்கப்படுவது மதம் சார்பானது. போரோ சமுதாயம் ஒரு வகையான உள்ளூர் ஆட்சி அமைப்பாகத் தொழிற்படுகிறது. விதிகளை உருவாக்குவதும், போர், அமைதி முதலியன குறித்து முடிவெடுப்பதும் இந்த அமைப்பே.

மேற்கோள்கள்
-----------

1. ↑   Polgreen, Lydia (April 2, 2006). "A Master Plan Drawn in Blood". *New York Times*. .
2. ↑  Christopher Fyfe, "Weighing the Probabilities", Review: *Landlords and Strangers: Ecology, Society and Trade in Western Africa, 1000–1630*, By George E. Brooks. Boulder: Westview Press, 1994. (ISBN 0-8133-1263-9)
3. ↑  Alldridge, T.J. *The Sherbro and its Hinterland*, (1901).
**போர் புனைவு** (*War fiction*) அல்லது **இராணுவப் புனைவு** (*Millitary fiction*) என்பது ஒருவகை புனைவுப் பாணி. போர்களத்தில் நிகழும் ஆயுதமேந்திய மோதல்களையும், போரில் ஈடுபட்டுள்ள நாட்டின் சமூகத்தையும் களமாகக் கொண்டு படைக்கப்படும் புனைவுகள் இப்பாணியைச் சார்ந்தவையாகக் கருதப்படுகின்றன. பழங்காலத்தில் அரசர்கள் நாயகர்கள் ஆகியோரின் தீரச்செயல்களை அடிப்படையாகக் கொண்டு பாடப்பட்ட காவியங்களும் நெடுங்கவிதைகளும் போர் புனைவுப் பாணியின் முன்னோடிகளாகக் கருதப்படுகின்றன. பழங்கால போர்ப் புனைவுப் படைப்புகள் முழுவதும் கற்பனையாக அல்லாமல், உண்மை நிகழ்வுகளின் அடிப்படையில் படைக்கப்பட்டன. பின் மெல்ல அவை கற்பனை நிகழ்வுகளையும் மாந்தர்களையும் கருபொருளாகப் பயன்படுத்தத் தொடங்கின. 19ம் நூற்றாண்டில் போர் அடிப்படையில் முழுவதும் கற்பனையான கதைகளை எழுதும் வழக்கம் பரவலானது. 20ம் நூற்றாண்டில் போர் புனைவுப் படைப்புகள் உலகங்கெங்கும் பல மொழிகளில் எழுதப்படுகின்றன. தற்சமயம் புதினங்கள், சிறுகதைகள் மட்டுமல்லாது, திரைப்படங்கள், தொலைக்காட்சித் தொடர்கள், நிகழ்பட ஆட்டங்கள், வரைகதைகள், படப் புதினங்கள் என பல துறைகளிலும் போர்ப் புனைவு பாணி பின்பற்றப்படுகிறது.
**தேசிய குதிரை ஆராய்ச்சி மையம்** *(National Research Centre on Equines)* இந்தியாவில் 7வது ஐந்தாண்டு திட்டத்தின் கீழ் நிறுவப்பட்டது. இந்திய வேளாண் ஆராய்ச்சிக் குழுமமானது குதிரையின் ஆரோக்கியம் மற்றும் உற்பத்திக்கு முக்கியத்துவம் அளிக்கும் இந்திய ஆய்விற்காக இந்த மையத்தினைத் தோற்றுவித்தது.

வரலாறு
------

நவம்பர் 26, 1985 அன்று ஐ.சி.ஏ.ஆர் தலைமையகத்தில் திட்ட இயக்குநகர ஆரம்ப இணைப்பிற்குப் பிறகு, ஆராய்ச்சி, குதிரைகளின் சுகாதாரத்திற்காக ஜனவரி 7, 1986 அன்று ஹிசாரில் இம்மையம் செயல்படத் தொடங்கியது.

பிகானேர் வளாகம்
---------------

தேசிய குதிரை ஆராய்ச்சி மையம், பிகானேரில் செப்டம்பர் 28, 1989 அன்று நிறுவப்பட்டது. இம்மையம் குதிரைகளின் உற்பத்தித் திறனை மேம்படுத்துவதற்கான தொழில்நுட்பங்கள் குறித்து ஆராய்ச்சிகளை மேற்கொண்டு வருகிறது. குதிரை மரபியல், ஊட்டச்சத்து, மருத்துவம், இனப்பெருக்கம் மற்றும் மேலாண்மை ஆகியவற்றில் ஆராய்ச்சி நடத்துவதற்கான அதிநவீன ஆய்வகங்கள் இந்த வளாகத்தில் உள்ளன. குதிரை உரிமையாளர்களின் சமூக-பொருளாதார நிலையை மேம்படுத்துவதற்காகக் குதிரையின் செயல்திறனை அதிகரிப்பதற்கான தொழில்நுட்பங்களை உருவாக்குவது குறித்தும் இம்மையம் ஆய்வுகளைச் செய்கின்றது. சுற்றுச்சூழல் சுற்றுலா மூலம் குதிரைகளின் பாதுகாப்பு மற்றும் பரப்புதல் சமீபத்தில் தொடங்கப்பட்டது. ராஜஸ்தானின் உயர் இரக மார்வாரி, குசராத்தின் கத்தியாவரி குதிரைகள், லடாக்கின் ஜான்ஸ்கரி குதிரைகள் மற்றும் மணிப்பூரின் மணிப்பூரி குதிரைகள் மற்றும் பிரான்சின் போய்ட்டோ கழுதைகள் இங்கு வளர்க்கப்படுகின்றன. குதிரைகளைப் பற்றிய அடிப்படை தொழில்நுட்ப விவரங்களைச் சித்தரிப்பதற்காகத் தகவல் மையம் மற்றும் அருங்காட்சியகம் உருவாக்கப்பட்டுள்ளன. குதிரைகளின் விந்தணுக்களைப் பாதுகாக்க கிரையோ பாதுகாப்பு, செயற்கை கருவூட்டல், அல்ட்ராசோனோகிராபி மற்றும் எக்வைன்களின் எண்டோஸ்கோபி பணிகள் வழக்கமாக இங்கு மேற்கொள்ளப்படுகின்றன.

ஆணை
---

* உடல்நலம் மற்றும் உற்பத்தி மேலாண்மை குறித்த ஆய்வுகளை மேற்கொள்வது.
* குதிரைகளின் முக்கிய நோய்களைக் கண்டறிதல், கண்காணித்தல் மற்றும் ஆலோசனை வழங்குதல் தேசிய பரிந்துரை வசதி மையமாக செயல்படுவது.

*

மேற்கோள்கள்
-----------

1. ↑  "National Research Centre on Equines". *National Research Centre on Equines*. 2021-01-28 அன்று பார்க்கப்பட்டது.
2. ↑  "Available Technologies & Products - National Research Centre on Equines". 2021-01-28 அன்று பார்க்கப்பட்டது.

வெளி இணைப்புகள்
---------------

* NRCE வலைத்தளம்
1915இல் ரஷ்யாவில் ஆஸ்திரிய-ஹங்கேரிய போர்க் கைதிகள்
**போர்க் கைதி** (*Prisoner of war*) என்பது போரில் கைது செய்யப்பட்ட போராளிகளை குறிக்கும்.

உலக வரலாற்றில் போர்கள் முடிந்து விட்டதற்கு பிறகு பொதுவாக தோல்வி அடைந்த படையினர்கள் போர் கைதியாக சிக்கி கொல்லப்பட்டனர் அல்லது அடிமை ஆகியுள்ளனர். மத்திய காலங்களில் நடந்த போர்களில் கைபற்றிய நகரங்களின் மக்கள் பொதுவாக படுகொலை செய்யப்பட்டனர். இஸ்லாம் தொடங்கிய காலத்தில் முகமது போர் கைதிகளுக்கு உணவும் உடைகளும் கொடுக்கவேண்டும் என்று கூறியுள்ளார். ஆனாலும் சிலுவைப் போர்களில் கைபற்றிய கிறிஸ்தவ போர் கைதிகள் பொதுவாக அடிமைகளாக விற்பனை செய்யப்பட்டனர். கிறிஸ்தவ ஐரோப்பாவில் கைது செய்யப்பட்டவர்கள் "நம்பிக்கையற்றவர்கள்" என்று குறிப்பிட்டு பொதுவாக கொல்லப்பட்டனர். 1648இல் முப்பது ஆண்டுப் போர் முடிவில் வெஸ்ட்ஃபேலியா அமைதி ஒப்பந்தம் முதலாக ஐரோப்பாவில் போர் கைதிகளுக்கு சில உரிமைகள் கொடுத்தது.

அண்மைய காலங்களில் ஹேக் உடன்படிக்கையிலும் ஜெனீவா உடன்படிக்கைகளிலும் போர் கைதிகளுக்கு பன்னாட்டு சட்டங்களில் பல உரிமைகள் தெரிவிக்கப்பட்டன. இந்த உடன்படிக்கைகள் காரணமாக போர் கைதிகளை வதை செய்வது உலகில் சட்டவிரோதமானதாக தெரிவிக்கப்பட்டது. ஆனால் 20ஆம் நூற்றாண்டிலும் ஜப்பானியப் பேரரசு, நாசி ஜெர்மனி போன்ற சில நாடுகள் இந்த ஒப்பந்தங்களுக்கு எதிராக போர் கைதிகளுக்கு பல கொடுமைகளை செய்தன.
**மூங்கில் குடுக்கை** என்பது தமிழக மலைவாழ் மக்கள் விலங்குகளிடம் இருந்து தங்களை காத்துக்கொள்ளும் விதத்தில் மூங்கிலால் உருவாக்கிக்கொண்ட ஓர் ஒலி எழுப்பும் பாரம்பரிய கருவியாகும். இந்தக் கருவி யானை, சிறுத்தை, புலி, காட்டுப்பன்றி, காட்டெருமை, கரடி போன்ற விலங்குகளிடம் இருந்து மலைவாழ் மக்களைச் சிறப்பாக பாதுகாக்கிறது.

அமைப்பு
-------

இந்த மூங்கில் உடுக்கை மூன்று அடியில் இருந்து நான்கு அடி நீளம் கொண்டதாக மூங்கிலில் செய்யப்படுகிறது. மூங்கிலின் ஒரு பாதியின் நடுப்பகுதி வெட்டப்பட்டுள்ள நிலையில், மீதம் உள்ள மறு பகுதி சரிபாதியாக வெட்டப்பட்டு இருக்கும் விதத்தில் இருக்கும். இவற்றை அசைக்கும்போது எழும் ஓசை 100 மீட்டர் சுற்றளவுக்கு மேல் காடுகளுக்குள் கேட்கும். இதனால் வன விலங்குகள் எதுவும் மலைவாழ் மக்களின் குடியிருப்புகளை நெருங்காது. இந்த மூங்கில் கருவிகளைப் பழமை அழியாமல் ஆவணப்படுத்தும் முயற்சியை ஐ.நா. கலாச்சார அமைப்பான யுனிசெஃப் மேற்கொண்டுள்ளது.

மேற்கோள்கள்
-----------

1. ↑  "விலங்குகளிடம் இருந்து பாதுகாத்துக் கொள்ள மலைவாழ் மக்கள் பயன்படுத்தும் அடி உடுக்கு, குடுக்கை கருவிகள் : ஐ.நா. கலாச்சார அமைப்பு ஆவணப்படுத்துகிறது". *Hindu Tamil Thisai*. 2022-04-16 அன்று பார்க்கப்பட்டது. Text "விலங்குகளிடம் இருந்து பாதுகாத்துக் கொள்ள மலைவாழ் மக்கள் பயன்படுத்தும் அடி உடுக்கு, குடுக்கை கருவிகள் : ஐ.நா. கலாச்சார அமைப்பு ஆவணப்படுத்துகிறது "ignored (உதவி)
**சோமண்டார்குடி** எனும் அழகிய கிராமம், கள்ளக்குறிச்சி மாவட்டம், சங்கராபுரம் வட்டத்தில் கள்ளக்குறிச்சி அருகே 5 கிமீ தொலைவில் அமைந்துள்ளது.

கோமுகி ஆற்றின் வடகரையில் அமைந்துள்ள இந்த ஊரில் தொன்மையான அருள்மிகு சோமநாத ஈஸ்வர் உடனுறை லோகாம்பாள் திருக்கோவில் உள்ளது. இக்கோயில் பல நூறு ஆண்டுகளுக்குப் பிறகு தற்போது புதுப்பிக்கப்பட்டு வருகிறது. தமிழர்களின் கலை, பண்பாடு ஆகியவகளைப் பிரதிபலிக்கும் இந்த ஊரில் வாழும் மக்களின் முக்கிய தொழில் விவசாயம் ஆகும். குறிப்பாக கரும்பு, நெல் முக்கியமான சாகுபடிகளாகும்.

இவ்வூரைச் சார்ந்த பண்ணையத்தார் ஞான வள்ளளல் திரு அம்மாவாசியாப்பிள்ளை அவர்கள் சுதந்திரப் போராட்ட தியாகி, அத்துடன் திரு எஸ்.பி.பச்சையப்பன் ஒரு முறை எம்..எல். ஏ-ஆகவும். திரு எஸ் எஸ்.கலிதீர்த்தான் இருமுறை சட்ட மன்ற உறுப்பினராாகவும் பணியாற்றி உள்ளனர்.(சங்கராபுரம்)[]. கோமுகி ஆற்றிின் கரைகளில் , அடர்ந்த மரங்களும் மணற் பரப்பும் கொண்டிருந்த கோமுகி ஆறு இன்று களை இழந்து காணப்படுகிறது.இவ்வூரை சார்ந்த திரு க.காமராஜ் தற்போது கள்ளக்குறிச்சி நாடாளுமன்ற உறுப்பினராக தேர்ந்தெடுக்கப்பட்டு சிறப்பாக பணியாற்றி வருகிறார் .இவ்வூரின் சோமநாதர் ஆலயம் கடந்த 
1.05.2015 அன்று மகா கும்பாபிஷேகம் செய்யப்பட்டது .